CELEX: 32018D0419
Language: mt
Date: 2018-03-16 00:00:00
Title: Deċiżjoni ta' Implimentazzjoni tal-Kummissjoni (UE) 2018/419 tas-16 ta' Marzu 2018 li tikkonċerna ċerti miżuri ta' protezzjoni marbuta mad-deni Afrikan tal-ħnieżer fir-Rumanija (notifikata bid-dokument C(2018) 1707) (Test b'rilevanza għaż-ŻEE. )

19.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/38
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/419
   tas-16 ta' Marzu 2018
   li tikkonċerna ċerti miżuri ta' protezzjoni marbuta mad-deni Afrikan tal-ħnieżer fir-Rumanija
   
      
         (notifikata bid-dokument C(2018) 1707)
      
   
   (It-test bir-Rumen biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u zootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
   Billi:
   
               (1)
            
            
               Id-deni Afrikan tal-ħnieżer huwa marda virali infettiva li taffettwa l-popolazzjonijiet tal-ħnieżer domestiċi u selvaġġi u jista' jkollha impatt serju fuq il-profitti tan-negozji tat-trobbija tal-ħnieżer li jisfratta l-kummerċ fl-Unjoni u l-esportazzjonijiet lejn pajjiżi terzi.
            
         
               (2)
            
            
               F'każ ta' tifqigħa tad-deni Afrikan tal-ħnieżer, hemm ir-riskju li l-aġent tal-marda jista' jinxtered ma' rziezet oħra tal-ħnieżer u mal-ħnieżer selvaġġi. B'hekk, jista' jinxtered minn Stat Membru għall-ieħor u għall-pajjiżi terzi permezz tal-kummerċ tal-ħnieżer ħajjin jew tal-prodotti tagħhom.
            
         
               (3)
            
            
               Id-Direttiva tal-Kunsill 2002/60/KE (3) tistabbilixxi l-miżuri minimi li jridu jiġu applikati fl-Unjoni għall-kontroll tad-deni Afrikan tal-ħnieżer. L-Artikolu 9 tad-Direttiva 2002/60/KE jipprevedi t-twaqqif ta' żoni ta' protezzjoni u ta' sorveljanza fil-każ ta' tifqigħat ta' dik il-marda, fejn għandhom japplikaw il-miżuri stipulati fl-Artikoli 10 u 11 ta' dik id-Direttiva.
            
         
               (4)
            
            
               Id-Deċiżjoni ta' Implimentazzjoni tal-Kummissjoniu (UE) 2018/86 (4) ġiet adottata wara l-istabbiliment taż-żoni ta' protezzjoni u ta' sorveljanza fir-Rumanija, skont l-Artikolu 9 tad-Direttiva 2002/60/KE, wara tifqigħat tad-deni Afrikan tal-ħnieżer f'dak l-Istat Membru.
            
         
               (5)
            
            
               Mid-data tal-adozzjoni tad-Deċiżjoni ta' Implimentazzjoni (UE) 2018/86, ir-Rumanija nnotifikat lill-Kummissjoni dwar tifqigħa ġdida tad-deni Afrikan tal-ħnieżer f'farm għall-użu personali. Wara l-aktar tifqigħa riċenti, ir-Rumanija ħadet ukoll il-miżuri neċessarji meħtieġa skont id-Direttiva 2002/60/KE, inkluż l-istabbiliment ta' żoni ta' protezzjoni u ta' sorveljanza ġodda skont l-Artikolu 9 tad-Direttiva 2002/60/KE.
            
         
               (6)
            
            
               Sabiex jiġi evitat kull xkiel bla bżonn għall-kummerċ fl-Unjoni u biex jiġu evitati ostakoli mhux ġustifikati għall-kummerċ minn pajjiżi terzi, jeħtieġ li jiġu deskritti fil-livell tal-Unjoni ż-żoni stabbiliti issa bħala żoni ta' protezzjoni u ta' sorveljanza għad-deni Afrikan tal-ħnieżer fir-Rumanija, f'kollaborazzjoni ma' dak l-Istat Membru.
            
         
               (7)
            
            
               Għaldaqstant, iż-żoni issa identifikati bħala żoni ta' protezzjoni u ta' sorveljanza fir-Rumanija jenħtieġ li jiġu stabbiliti fl-Anness ta' din id-Deċiżjoni u jenħtieġ li jiġi stabbilit it-tul ta' żmien ta' dik ir-regjonalizzazzjoni.
            
         
               (8)
            
            
               Barra minn hekk, jenħtieġ li d-Deċiżjoni ta' Implimentazzjoni (UE) 2018/86 titħassar u li tiġi sostitwita b'din id-Deċiżjoni biex titqies is-sitwazzjoni aġġornata tal-marda fir-Rumanija.
            
         
               (9)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Ir-Rumanija għandha tiżgura li ż-żoni ta' protezzjoni u ta' sorveljanza stabbiliti f'konformità mal-Artikolu 9 tad-Direttiva 2002/60/KE jinkludu mill-inqas iż-żoni elenkati bħala ż-żoni ta' protezzjoni u ta' sorveljanza fl-Anness ta' din id-Deċiżjoni.
   Artikolu 2
   Id-Deċiżjoni ta' Implimentazzjoni (UE) 2018/86 titħassar.
   Artikolu 3
   Din id-Deċiżjoni għandha tapplika sat-30 ta' Ġunju 2018.
   Artikolu 4
   Din id-Deċiżjoni hija indirizzata lir-Rumanija.
   
      Magħmul fi Brussell, is-16 ta' Marzu 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda d-Direttiva 92/119/KEE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
   
      (4)  Id-Deċiżjoni ta' Implimentazzjoni tal-Kummissjoni (UE) 2018/86 tad-19 ta' Jannar 2018 li tikkonċerna ċerti miżuri ta' protezzjoni marbuta mad-deni Afrikan tal-ħnieżer fir-Rumanija (ĠU L 16, 20.1.2018, p. 13).
   
      ANNESS
      
                  Ir-Rumanija
               
               
                  Żoni kif imsemmija fl-Artikolu 1
               
               
                  Data sa meta applikabbli
               
            
                  Żona ta' protezzjoni
               
               
                  
                     Satu Mare county with following localities:
                  
                               
                           
                           
                              Nisipeni locality, Lazuri commune,
                           
                        
                               
                           
                           
                              Bercu locality, Lazuri commune,
                           
                        
                               
                           
                           
                              Bercu Nou locality, Micula commune,
                           
                        
                               
                           
                           
                              Micula locality, Micula commune,
                           
                        
                               
                           
                           
                              MiculaNoua locality, Micula commune.
                           
                        
               
                  it-30 ta' Ġunju 2018
               
            
                  Żona ta' sorveljanza
               
               
                  
                     Satu Mare county with following localities:
                  
                               
                           
                           
                              Cidreag locality, Halmeu commune
                           
                        
                               
                           
                           
                              Porumbesti locality, Halmeu commune
                           
                        
                               
                           
                           
                              Halmeu locality
                           
                        
                               
                           
                           
                              Dorobolt locality, Halmeu commune
                           
                        
                               
                           
                           
                              Mesteacan locality, Halmeu commune
                           
                        
                               
                           
                           
                              Turulung locality, Turulung commune
                           
                        
                               
                           
                           
                              Draguseni locality, Turulung commune
                           
                        
                               
                           
                           
                              Agris locality, Agris commune
                           
                        
                               
                           
                           
                              Ciuperceni locality, Agris commune
                           
                        
                               
                           
                           
                              Dumbrava locality, Livada commune
                           
                        
                               
                           
                           
                              Vanatoresti locality, Odoreu commune
                           
                        
                               
                           
                           
                              Botiz locality, Odoreu commune
                           
                        
                               
                           
                           
                              Lazuri locality, Lazuri commune
                           
                        
                               
                           
                           
                              Noroieni locality, Lazuri commune
                           
                        
                               
                           
                           
                              Peles locality, Lazuri commune
                           
                        
                               
                           
                           
                              Pelisor locality, Lazuri commune
                           
                        
               
                  it-30 ta' Ġunju 2018